Thorleif Haug

Thorleif Haug (1894–1934) ble regnet som verdens beste skiløper i 1920-årene. Han tok tre gull i de første olympiske vinterleker. Han representerte først Lier Skiløberforening, deretter Drammens Skiklub og fra 1916 Drafn i Drammen.

 Biografi 
Thorleif Haug vant femmila i Holmenkollrennene hele seks ganger av sju mulige fra 1918 til 1924. I 1922 kom Haug på niendeplass, da var det finske Anton Collin som vant. Haug vant 17 km i Holmenkollen fire år på rad fra 1918 til 1921, og kombinert i 1919, 1920 og 1921. Han ble tildelt Holmenkollmedaljen i 1919.

I mai-juni 1922 deltok Haug på en ca. 20 dagers skiferd på Svalbard sammen med Tryggve Gran og Jacob Tullin Thams. De gikk fra Kongsfjorden over breen til Wijdefjorden og tilbake igjen.Bomann-Larsen, side 202 Dette skulle være forberedelse til en flyferd i regi av Gran mot Nordpolen, men det lyktes ikke Gran å finansiere den ekspedisjonen.Bomann-Larsen, side 209

I de første olympiske vinterlekene i 1924 tok Haug tre gullmedaljer (18 km, 50 km og kombinert). Haug ble også tildelt bronsen i hopprennet, men denne ble 50 år senere omgjort til fjerdeplass. Det skjedde i 1974 da Thoralf Strømstad, en lagkamerat som Haug hadde slått på 5-mila, klarte å bevise for IOK at det var gjort en regnefeil i hoppkonkurransen. Da feilen ble rettet, viste det seg at Haug var blitt nummer fire. Haug ble dermed fradømt bronsemedaljen sin, og hans datter overrakte den til norsk-amerikaneren Anders Haugen, som da var 83 år gammel.

Haug var gift med Edith, og de fikk to døtre sammen. Han jobbet som rørlegger i Drammen kommune. Haug døde av lungebetennelse like før jul i 1934, bare 40 år gammel.

 Minnesmerker 
I 1946 ble det i Drammen reist en statue av Haug, laget av billedhuggeren Per Palle Storm og avduket av kronprins Olav. Statuen stod opprinnelig på Grev Wedels plass, men ble i 1955 flyttet til Hans Hansens vei (Fv 2724) nedenfor Spiralen. I november 2018 ble statuen flyttet til Spiraltoppen.

Haugs klubb Drafn startet i 1966 turrennet «Thorleif Haugs Minneløp», som går fra Kanada i Lier til Spiralen i Drammen. Rennet har siden 2003 vært en del av Thorleif Haug Skifestival. Thorleif Haug Skifestival, også kalt Hauer'n, er en skifestival som hovedsakelig foregår i Drammensmarka. Den opprinnelige traseen gikk fra Geithus via Haugs hjem på Årskvisla, og med målgang på Bragernes skole, mellom Drammen sykehus og Drammen Park.

På 80-årsdagen for hans død ble foreningen «Skikongens Venner» stiftet i Drammen.  Foreningen arbeider for å bevare Haugs barndomshjem «Haugstua» og belyse Haugs innsats for skisporten.Skikongens venn . Dagsavisenfremtiden.no (16. desember 2014)

Thorleif Haug er hedret med gatenavn i flere norske kommuner.

 OL-medaljer 
 1924  Chamonix - 16px|Gull Gull i langrenn 18 km
 1924  Chamonix - 16px|Gull Gull i langrenn 50 km
 1924  Chamonix - 16px|Gull Gull i kombinert

 Se også 
 Liste over mestvinnende vinterolympiere.
 Liste over norske mestvinnende vinterolympiere.
 Liste over norske kjente idrettspersoner på sokkel

 Referanser 
Vaage m.fl.

 Litteratur 




 Eksterne lenker 

 Sons of Norway, Thorleif Haug Lodges biografi over Thorleif Haug – klikk på «Thorleif Haug» for biografien.
 Thorleif Haug Skifestival, til minne om skikongen.
 Thorleif Haug-biografi (på engelsk).
 PDF-fil med vinnere av Holmenkollmedaljen.
 PDF-fil med vinnere i Holmenkollen siden 1892.
 NRK Nett-TV: Historien om Thorleif Haug.

Kategori:Norske langrennsløpere
Kategori:Norske kombinertløpere
Kategori:Norske skihoppere
Kategori:Olympiske mestere for Norge
Kategori:Verdensmestere i langrenn
Kategori:Verdensmestere i kombinert
Kategori:Medaljevinnere under Vinter-OL 1924
Kategori:Deltakere for Norge under Vinter-OL 1924
Kategori:Kombinertløpere under Vinter-OL 1924
Kategori:Langrennsløpere under Vinter-OL 1924
Kategori:Skihoppere under Vinter-OL 1924
Kategori:Norgesmestere i kombinert
Kategori:Norgesmestere i langrenn
Kategori:Kongepokalvinnere i skiidrett
Kategori:Vinnere av Holmenkollmedaljen
Kategori:Personer fra Lier kommune
Kategori:Olympiske medaljevinnere i langrenn
Kategori:Olympiske medaljevinnere i kombinert